Mini Revolution woni vorha isch zwar nonig ganz Papierryff, aber anyway. Fakt isch, de April isch sött  de heistischi Monet sy. Är isch de letschti Monet in dr Trochezyt. D'Trochezyt duurt vom Novämber bis April.  Interessant ischs gsi wos uff eimoll im April hett afo schütte. Und zum teil wirklich kräftig. Ganzi Stadtviertel sind unter Wasser gstande. Aber das isch do nid so untypisch. Villi Strosse händ ke richtige Abfluss fürs Wasser. Drumm chunnts schnäll moll vor, dass s'Töffli halt durch 30 cm tiefs Wasser fahre muess. Nass wärde isch nid so tragisch. Heiss isch es sowiso. Me isch schnäll widr  troche. Uff alli Fäll isch de unerwarteti räge im April sehr e agnämi überraschig gsi. Denn de Räge risst d'Temperature kurzfriscfhtig um öppe 10 Grad abe. Es isch denen immerno heiss. Aber es isch denno e agnämi Abwäggslig.